section_heading: Napon zaustavljanja
paragraph_text: mini|Vakuumska cijev za opažanje fotoelektričnog učinka. Napon na gornjoj elektrodi, ovisno o predznaku, služi za odbijanje ili privlačenje fotoelektrona. Druga opažena osobina učinka vezana je za gibanje električnih naboja koji napuštaju metalnu ploču. To se gibanje može zaustaviti ako se električni naboji koče vanjskim električnim poljem. Pokusi su pokazivali da veličina napona kočenja uopće ne ovisi o jakosti svjetlosti, već samo o njenoj valnoj duljini. To se također nije moglo objasniti teorijom o svjetlosti kao valu: ona je predviđala da će s povećanjem jakosti rasti napon kočenja koji neće ovisiti o valnoj duljini.